Pakkaamme hunajaa ympärivuotisesti, jolloin varastossa kiteytynyt hunaja tarvitsee sulattaa pakkauskelpoiseen muotoon hellävaraisella lämmityksellä. Kylmänä vuodenaikana pakattava hunaja lämmitetään ja jäähdytetään nopeasti, sitä ei siis kuumenneta! Lämmitys tapahtuu niin, ettei hunajan lämpötila nouse prosessin aikana liian kuumaksi. Nopea lämmitys ja välitön jäähdytys ei vahingoita hunajaa. Hunajan laadun kannalta oleellisempaa on pitkäaikaisen säilytyksen lämpötila kuin lyhyt lämmitysaika. Hunaja sisältää luontaisesti yli 200 erilaista ainesosaa kuten entsyymejä, jotka vähenevät, jos hunajaa säilytetään pitkiä aikoja liian lämpimissä olosuhteissa. Suomen maa- ja metsätalousministeriön laatima hunaja-asetus ei siksi määritäkään hunajan lyhytaikaiselle kuumentamiselle mitään tiettyä rajaa. Meillä pitkäaikainen säilytys tapahtuu aina viileässä varastossa. Koska suurin osa kesän hunajasadosta tuodaan meille heti satokauden päätyttyä, säilytämme sitä kunnes on pakkaamisen aika. Pitkäaikainen säilytys tehdään meillä aina lämmittämättömässä varastotilassa. Jos hunaja on ehtinyt kiteytyä varastoastioihin ennen pakkaamista, se lämmitetään pakkausprosessin aikana niin, että se saadaan otettua varastointiastioista, siivilöityä ja pakattua kuluttajapakkauksiin. Lämmityksen jälkeen hunaja jäähdytetään nopeasti, jolla minimoidaan entsyymien tuhoutuminen. Kotona voi vaikuttaa entsyymien säilymiseen lisätä hunaja jo juomakelpoiseksi jäähtyneeseen teeveteen ja nauttia juoma melko pian makeuttamisen jälkeen.